gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8595, del 19-07-2019 (2019/6810)

RESOLUCIÓ de 27 de juny de 2019, de la Universitat d'Alacant, per la qual es publica la relació definitiva de persones aspirants aprovades en les proves selectives per a l'ingrés en l'escala oficial especialista (referència C07/18), per a ocupar llocs de l'itinerari professional administració especial investigació, en el Vicerectorat d'Investigació i Transferència de Coneixement pel sistema general d'accés lliure (R 31.10.2018; DOGV 8420, 09.11.2018).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8595

Data del DOGV
:   19-07-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/6810


Data del document
:   27-06-2019

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 27 de juny de 2019, de la Universitat d'Alacant, per la qual es publica la relació definitiva de persones aspirants aprovades en les proves selectives per a l'ingrés en l'escala oficial especialista (referència C07/18), per a ocupar llocs de l'itinerari professional administració especial investigació, en el Vicerectorat d'Investigació i Transferència de Coneixement pel sistema general d'accés lliure (R 31.10.2018; DOGV 8420, 09.11.2018). [2019/6810]  
Finalitzat el procés selectiu convocat per Resolució de 31 d'octubre de 2018 (DOGV 09.11.2018) per a cobrir plaça vacant en la plantilla de personal funcionari, escala oficial especialista, pel sistema d'accés lliure per ocupar llocs d'administració especial, d'acord amb el que disposen les bases 1.7 i 7 de la convocatòria, es resol publicar la relació definitiva d'aspirants aprovats, que s'acompanya en annex a la present resolució.  
  
Segons el que es disposa a l'esmentada base 7, es proposa el nomenament de personal funcionari de carrera a favor del personal aspirant inclòs en aquest.  
Conforme al que es disposa a la base 8.1 de la convocatòria, el personal esmentat disposa de 20 dies hàbils des de l'endemà de la publicació d'aquesta resolució, per a presentar en el Registre General de la Universitat la documentació establida en aquesta base.  
  
Alacant, 27 de juny de 2019.- El rector, p. d., el gerent (R 19.05.2016): Rafael Pla Penalva.  
  
  
  
ANNEX  
  
Relació definitiva de la persona aspirant aprovada  
Escala oficial especialista  
(Referència C07/18)  
  
  
DNI Cognoms i nom Puntuació total  
\*\*\*7368\*\* Bermúdez Ferrer, Patricia 45,10
Diari Oficial de la Generalitat Valenciana


Sumari del DOGV 8493, del 25-02-2019 (2019/1366)

Notificació de la sentència dictada en el procediment ordinari número 611/2017.
-------------------------------------------------------------------------------

### Dades del document

Número de DOGV
:   8493

Data del DOGV
:   25-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1366


Organisme emissor
:   Jutjat de Primera Instància i Instrucció Número 4 de Sant Vicent del Raspeig

Tipus de document
:   Edicte

Notificació de la sentència dictada en el procediment ordinari número 611/2017. [2019/1366]  
En aquest procediment seguit a instàncies de Santander Consumer EFC, SA, contra Yuriy Kotvitskyy s'ha dictat sentència, la dispositiva de la qual és del tenor següent:  
  
«Dispositiva  
Estime íntegrament la demanda interposada pel procurador dels tribunals senyor Saura Saura en nom i representació de la Santander Consumer EFC contra els successors del difunt Yiriy Kotvitskyy i condemne la part demandada a pagar a l'actora l'import de mil set-cents huit euros amb deu cèntims (1.708,10 euros).  
  
Així mateix, es condemna la part demandada al pagament dels interessos legals, així com al pagament de les costes d'aquest procediment.  
Notifiqueu aquesta resolució a les parts i indiqueu que en contra es pot interposar recurs d'apel·lació, del qual coneixerà l'Audiència Provincial d'Alacant, prèvia preparació mitjançant escrit presentat en aquest jutjat i en el termini de 20 dies hàbils, comptats des del següent a la notificació, i prèvia constitució del depòsit de 50 euros en el compte de depòsits i consignacions obert a nom del Jutjat, la qual cosa haurà d'acreditar en el moment de la preparació del recurs, sense els requisits del qual no s'admetrà el recurs (art. 457 de la LEC i la DA 15 Llei 1/2009, de 3 de novembre de modificació de la Llei 6/1985 del Poder Judicial).  
Així, aquesta és la sentència que pronuncie, mane i signe.»  
  
Publicació. L'anterior sentència ha sigut pronunciada per la jutgessa que la subscriu en el dia de la data, de la qual cosa, com a lletrada de l'Administració de justícia, en done fe.  
Atés que el demandat, Yuriy Kotvitskyy, es troba en parador ignorat, expedisc aquest edicte perquè li servisca de notificació de forma deguda.  
  
Sant Vicent del Raspeig, 8 de febrer de 2019.- La lletrada de l'Administració de justícia: Elena Ontañón Timón.
Diari Oficial de la Generalitat Valenciana


Sumari del DOGV 8695, del 11-12-2019 (2019/9648)

Notificació de la sentència dictada en el procediment de modificació de mesures contenciós número 638/2018.
-----------------------------------------------------------------------------------------------------------

### Dades del document

Número de DOGV
:   8695

Data del DOGV
:   11-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9648


Organisme emissor
:   Jutjat de Primera Instància i Instrucció Número 2 de Moncada

Tipus de document
:   Edicte

Notificació de la sentència dictada en el procediment de modificació de mesures contenciós número 638/2018. [2019/9648]  
De: Guillermo Vicent León.  
Procuradora: María Esperanza Vásquez García.  
Contra: Virginia Mahedero Arnau.  
En aquest procediment de família. Modificació de mesures supòsit contenciós número 638/2018, seguit a instàncies de Guillermo Vicent León contra Virginia Mahedero Arnau, s'ha dictat la Sentència número 147/2019, de data 7 d'octubre de 2019, la part dispositiva de la qual diu literalment:  
  
«Dispositiva  
Estime parcialment la demanda interposada per Guillermo Vicent León contra Virginia Mahedero Arnau i dispose la modificació de les mesures definitives acordades amb la sentència de divorci d'1 de març de 2007, dictada en actuacions 434/2006 d'aquest jutjat en els termes següents:  
- S'extingeix l'atribució de l'ocupació del que va ser l'habitatge conjugal a la senyora Mahedero.  
- Es mantenen la resta de mesures establides en la sentència modificada.  
No es fa imposició de costes.  
Manera d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'interposarà per mitjà d'un escrit presentat en aquest jutjat en el termini de 20 dies hàbils comptats des de l'endemà de la notificació. De conformitat amb la disposició addicional 15a de la Llei orgànica 1/2009, de 3 de novembre, la part recurrent ha de constituir un depòsit per a recórrer per un import de 50 euros, excepte el Ministeri Fiscal i les entitats exemptes que es contenen en l'esmentat precepte legal. En el moment d'interposar el recurs, s'ha d'acreditar que s'ha consignat la quantitat objecte de depòsit en l'entitat de crèdit Banesto i en el compte de consignacions d'aquest jutjat.  
Aquesta és la meua sentència, que pronuncie mane i signe.»  
  
I, atés que el demandat, Marius Robert Manolache, es troba en parador ignorat, s'expedeix aquest edicte perquè li valga de notificació en deguda forma.  
  
Moncada, 11 d'octubre de 2019.- La lletrada de l'Administració de justícia: María Luz de los Ángeles Anca Basoa.
Diari Oficial de la Generalitat Valenciana


Sumari del DOGV 8463, del 14-01-2019 (2018/11259)

Notificació de la sentència dictada en el judici verbal número 262/2016.
------------------------------------------------------------------------

### Dades del document

Número de DOGV
:   8463

Data del DOGV
:   14-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11558


Organisme emissor
:   Jutjat Mercantil número 1 d'Alacant

Tipus de document
:   Edicte

Notificació de la sentència dictada en el judici verbal número 262/2016. [2018/11478]  
Cristina Cifo González, lletrada de l'Administració de justícia del Jutjat Mercantil número 1 d'Alacant, fa saber que en aquest jutjat es tramita el judici verbal número 262/2016, seguit a instàncies de Sociedad General de Autores y Editores, Asociación de Gestión de Derechos Intelectuales i Asociación de Artistas, Intérpretes o Ejecutantes Sociedad de Gestión de España contra Ramón Pastor Tendero; s'ha dictat sentència la part dispositiva de la qual és literalment la següent:  
  
«Dispositiva  
Estime íntegrament la demanda interposada per Sociedad General de Autores y Editores (SGAE), Asociación de Gestión de Derechos Intelectuales (AGEDI), i Asociación de Artistas, Interpretes o Ejecutantes Sociedad de Gestión de España (AIE), contra Ramón Pastor Tendero (restaurant La Taberna de Goya), i condemne el demandat a pagar a les actores la suma de set-cents noranta-un euros amb catorze cèntims (791,14 euros), dels quals 585,89 corresponen a la SGAE i 205,25 euros a les entitats AIE i AGEDI, i al pagament dels interessos legals des de la data d'interpel·lació judicial fins a la data d'aquesta resolució, i tot això sense condemna expressa en costes.  
Notifiqueu aquesta resolució a les parts en legal forma, i feu saber que aquesta no és susceptible de ser recorreguda en apel·lació (art. 455.1 de la Llei d'enjudiciament civil).  
Aquesta és la meua sentència, que, jutjant definitivament en primera instància, pronuncie, mane i firme.»  
  
I atés que el demandat es troba en parador ignorat, expedisc aquest edicte a fi que li valga de notificació de forma deguda.  
  
Alacant, 29 de novembre de 2018.- La lletrada de l'Administració de justícia: Cristina Cifo González.
Diari Oficial de la Generalitat Valenciana


Sumari del DOGV 8697, del 13-12-2019 (2019/11300)

RESOLUCIÓ de 13 de novembre de 2019 de la Direcció General d'Investigació i Alta Inspecció Sanitària de la Conselleria de Sanitat Universal i Salut Pública, per la qual sotmet a informació pública l'expedient de l'autorització sanitària per a la modificació de l'Hospital General Universitari d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8697

Data del DOGV
:   13-12-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/11712


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 13 de novembre de 2019 de la Direcció General d'Investigació i Alta Inspecció Sanitària de la Conselleria de Sanitat Universal i Salut Pública, per la qual sotmet a informació pública l'expedient de l'autorització sanitària per a la modificació de l'Hospital General Universitari d'Alacant.   
 [2019/11533]  
En aquesta Direcció General d'Investigació i Alta Inspecció Sanitària, s'instrueix l'expedient de l'autorització sanitària per a la modificació estructural de l'Hospital General Universitari d'Alacant consistent en: Reforma i ampliació de les Urgències Generals i Pediàtriques i de la Unitat de Curta Estada del centre.  
Segons l'Ordre 7/2017, de 28 d'agost, de la Conselleria de Sanitat Universal i Salut Pública, per la qual es desenvolupa el Decret 157/2014, de 3 d'octubre, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat, i en relació amb el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
  
Sotmetre aquest expedient a informació pública per un terme de vint dies, a fi de que, quants es troben interessats, puguen examinar-lo i formular les observacions que estimen oportunes dins d'aquest termini, que comença a comptar des de l'endemà de la publicació d'aquesta resolució.  
  
L'expedient es troba en el Servei d'Acreditació, Autorització i Registre de Centres, Serveis i Establiments Sanitaris d'aquesta direcció general, situat a València, al carrer Misser Mascó, 31, on poden examinar-ho les persones interessades. Les al·legacions han de presentar-se per escrit en aquestes dependències de la Conselleria de Sanitat Universal i Salut Pública o en qualsevol òrgan administratiu dels establits en la Llei 39/2015, d'1 d'octubre, del procediment administratiu comú de les administracions públiques.  
  
València, 13 de novembre de 2019. - El director general d'Investigació i Alta Inspecció Sanitària: Javier Santos Burgos Muñoz
Diari Oficial de la Generalitat Valenciana


Sumari del DOGV 8598, del 24-07-2019 (2019/7410)

Informació pública de la delegació de la recaptació voluntària i executiva de quotes i derrames de la Comunitat de Regants Sisena i Setena Elevació d'Elx.
----------------------------------------------------------------------------------------------------------------------------------------------------------

### Dades del document

Número de DOGV
:   8598

Data del DOGV
:   24-07-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/7410


Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Informació pública de la delegació de la recaptació voluntària i executiva de quotes i derrames de la Comunitat de Regants Sisena i Setena Elevació d'Elx. [2019/7410]  
En compliment del que es disposa en l'article 7.2 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, es publica l'acceptació, mitjançant Decret núm. 1369, de data 17.04.2019, rectificat per Decret núm. 2818, de 16.07.2019, tots dos signats pel president de la Diputació Provincial, de la delegació efectuada per acord de la Junta de Govern de la Comunitat de Regants Sisena i Setena Elevació d'Elx, en la sessió celebrada el 22 de gener de 2019, en matèria de recaptació en període voluntari i executiu de quotes i derrames per a satisfer les despeses generals i inversions, així com qualsevol altra obligació de la comunitat; l'abast, el contingut i les condicions de la qual van ser establides pel Ple provincial, en sessions de dates 7 de juny de 2001 i 6 de novembre de 2003 i publicades en el Butlletí Oficial de la Província d'Alacant amb dates 14 de juliol de 2001 i 24 de desembre de 2003, i en el Diari Oficial de la Generalitat Valenciana amb dates 7 d'agost de 2001 i 9 de gener de 2004.  
La delegació efectuada per la Comunitat de Regants Sisena i Setena Elevació d'Elx va entrar en vigor el dia 24 d'abril de 2019 (data de la publicació de l'anunci inicial abans de la rectificació citada) i estarà vigent fins al 31 de desembre de 2024; quedarà tàcitament prorrogada, per períodes de cinc anys, si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.  
  
Alacant, 17 de juliol de 2019.- El president: César Sánchez Pérez. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 8481, del 07-02-2019 (2019/1070)

RESOLUCIÓ d'1 de febrer de 2019, de la consellera de Justícia, Administració Pública, Reformes Democràtiques i Llibertats Públiques, per la qual es nomena María Lorena Ortega Plaza personal eventual
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8481

Data del DOGV
:   07-02-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/1070


Data del document
:   01-02-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ d'1 de febrer de 2019, de la consellera de Justícia, Administració Pública, Reformes Democràtiques i Llibertats Públiques, per la qual es nomena María Lorena Ortega Plaza personal eventual [2019/1070]  
Per la Resolució de 7 d'octubre de 2016, de la consellera de Justícia, Administració Pública, Reformes Democràtiques i Llibertats Públiques (DOGV 7896), es va nomenar Carolina Cañizares Leal assessora de premsa de membres del Consell.  
Aquesta persona es troba en situació de baixa laboral des del passat 18 de gener de 2019, i en aquest moment es desconeix la duració de la baixa.  
Donat el caràcter excepcional i singular d'aquest lloc de treball, i de conformitat amb el que disposa l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, així com el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat, com també el que estipula l'article 32.6 de la Llei 28/2018, de 28 de desembre, de pressupostos de la Generalitat per a 2019, i en aplicació del que preveu l'article 16 de l'Ordre 1/2018, de 23 de març, de la Conselleria d'Hisenda i Model Econòmic i de la Conselleria de Justícia, Administració Pública, Reformes Democràtiques i Llibertats Públiques, per la qual s'estableixen els procediments d'autorització en matèria de personal de la Generalitat, resolc:  
  
  
Nomenar María Lorena Ortega Plaza assessora de premsa de membres del Consell, amb unes retribucions corresponents a la categoria C2, amb efectes de 28 de gener de 2019.  
  
La duració del nomenament s'ajustarà al temps en el qual concórreguen les circumstàncies expressades en l'encapçalament de la present resolució i es mantindrà mentre persistisquen les raons d'urgència o necessitat que ho justifiquen.  
  
València, 1 de febrer de 2019.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.
Diari Oficial de la Generalitat Valenciana


Sumari del DOGV 8690, del 03-12-2019 (2019/8987)

Notificació de la sentència dictada en el procediment de divorci contenciós número 33/2019.
-------------------------------------------------------------------------------------------

### Dades del document

Número de DOGV
:   8690

Data del DOGV
:   03-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/8987


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 33/2019. [2019/8987]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte, faig saber que, en les actuacions de família, divorci contenciós número 33/2019, seguides a instàncies de Concepción Muriel Román contra Jhon William Stephen, en situació de rebel·lia, en què, en data 19 de setembre de 2019, ha recaigut sentència, en la part dispositiva de la qual diu:  
  
«Dispositiva  
Estime la demanda interposada per Concepción Muriel Román contra Jhon William Stephen, i declare el divorci i la dissolució del matrimoni format pels dos, amb tots els efectes inherents a aquest.  
  
No és procedent fer un pronunciament exprés sobre la imposició de les costes.  
Notifiqueu la present resolució a les parts, informeu-les que, contra aquesta resolució, es pot interposar un recurs d'apel·lació, que s'ha de presentar per escrit davant d'aquest jutjat, en el termini de 20 dies, acompanyat del resguard que acredite haver efectuat el depòsit de 50 euros en el compte de depòsits i consignacions d'aquest jutjat, obert en el Banco de Santander, llevat que el recurrent tinga concedit el benefici de justícia gratuïta.  
Aquesta és la meua sentència, que pronuncie mane i signe.»  
  
I, perquè servisca de notificació en deguda forma al demandat, Jhon William Stephen, en situació de rebel·lia i parador ignorat, l'expedisc i la signe.  
  
València, 19 de setembre de 2019.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8496, del 28-02-2019 (2019/1927)

Extracte de la Resolució de 5 de febrer de 2019, Rectoral, per la qual es convoca una beca de col·laboració per a la coordinació del programa de musculació i càrdio de la Universitat Miguel Hernández d'Elx.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8496

Data del DOGV
:   28-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1927


Data del document
:   05-02-2019

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 5 de febrer de 2019, Rectoral, per la qual es convoca una beca de col·laboració per a la coordinació del programa de musculació i càrdio de la Universitat Miguel Hernández d'Elx. [2019/1927]  
BDNS (identif.): 441320.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Estudiants matriculats durant el present curs acadèmic en un programa oficial de postgrau de l'àmbit de Ciències de l'Activitat Física i de l'Esport en la Universitat Miguel Hernández d'Elx.  
  
Segon. Objecte  
L'objecte de la present convocatòria consisteix en la gestió del programa de musculació i càrdio, incloent la gestió dels usuaris i la supervisió i tutorització dels alumnes en pràctiques que duen a terme la labor de monitors en el programa citat. A més, l'estudiant haurà de col·laborar en l'homogeneïtzació dels programes per grups poblacionals, la gestió i organització de les dades de l'històric d'entrenament de cada participant en el programa, així com totes aquelles tasques que calga portar a cap per al correcte funcionament del programa sota la supervisió del coordinador de l'Àrea d'Esport i Salut.  
  
  
Tercer. Bases reguladores  
Accessibles en:  
http://registro.umh.es/files/2019/02/RE\_2019\_001\_4063.pdf  
  
Quart. Quantia  
Es convoca una beca de col·laboració, amb una dotació econòmica bruta total de 2.700 €.  
  
Cinqué. Termini de presentació de sol·licituds  
Les sol·licituds podran ser presentades des de l'endemà de la publicació d'aquesta convocatòria en el DOGV i fins a 10 dies després.  
  
  
Sisé. Altres dades  
L'abonament de la beca s'efectuarà mensualment per 450 euros.  
  
Elx, 5 de febrer de 2019.- El rector: Jesús Tadeo Pastor Ciurana.